Mark Krasniqi

She kynneygrafee, soilsheyder, screeudeyr, as çhyndaader Albaanagh Kosovagh va Mark Krasniqi ( 1920 – 28 Luanistyn 2015). Ren eh yn chooid smoo jeh'n obbyr echey tra v'eh cummal 'syn Yugoslaavey.

Beashnys 
Va Krasniqi ruggit er 19 Jerrey Fouyir 1920 faggys da Peć, ayns Reeriaght ny Serbee, Croitee, as Sloveanee. Ghow eh jerrey rish y vunscoill echey ayns Peć 'sy Terbish as kyndagh rish e chooylrey Catoleagh, ren eh frastyl er yn ard-scoill Chatoleagh ayns Prizren, nane jeh possan beg d'Albaanee mastey Croitee as Sloveanee er y chooid smoo, goaill jerrey rish y scoill shen ayns 1941. Lurg yn ard-scoill, ren eh studeyrys er y lettyraght ayns Ollooscoill Padova, yn Iddaal, as lurg y Nah Chaggey Dowanagh ren eh studeyrys er y çheer-oaylleeaght as er y chynneygrafeeaght ayns Ollooscoill Velgraaid. She co-hoyrtagh rish y phabyr-naight Rilindja va Krasniqi voish y vlein 1945 ayns Prizren. Erreish da art y screeu bentyn rish Marije Shllaku, va cassid jeant er bentyn rish goll harrish ny joaraghyn ashooneyragh as va jerrey currit er e schoillaraght. Dyn y wooise da shen, dirree eh magh ayns 1950.

Erreish da yn cheim y gheddyn as derrey jerrey'n vlein 1961, ren eh obbraghey 'syn Undinys Kynneygrafeeaght jeh Undinys Oaylleeaghtyn as Ellynyn y Terb, red nagh dooar monney Albaanee 'syn Undinys shen. Voish y vlein 1961 ren eh lhaih ec Ollooscoill Prishtina (Universiteti i Prishtinës jiu); she oltey Undinys Oaylleeaghtyn as Ellynyn Kosovo v'eh chammah. Chossyn Krasniqi e PhD ayns Ollooscoill Ljubljana ayns 1960. Hoilshee eh magh ram studeyryssyn as lioaryn oaylleeagh bentyn rish y chynneygrafeeaght as y çheer-oaylleeaght, chammah as teks-lioaryn.

Va enney ny smoo er myr screeudeyr, as er son e eeleeaght da paitçhyn er lheh.

She oltey Hionnal Kosovo va Krasniqi ayns 2001–2004, 2004–2007, as 2007–2010 as eh shassoo er son Partee Deynlagh Creestee Albaanagh Kosovo. She Eaghtyrane Undinys Oaylleeaghtyn as Ellynyn Kosovo, Dean ec Olloo-rheynn Leigh as Tarmaynys, Eaghtyrane Phartee Deynlagh Creestee Albaanagh Kosovo, as y Chied Toshiaght er Sheshaght Screeudeyryn Kosovo v'eh chammah. Goll rish yn Albaanish as y Terbo-Chroitish, va Iddaalish ghlen echey.

Imraaghyn

Ronney:Ruggyryn 'sy vlein 1920
Ronney:Baaseyn 'sy vlein 2015
Ronney:Çhyndaaderyn Rooshish–Albaanish
Ronney:Çhyndaaderyn Serbish–Albaanish
Ronney:Çhyndaaderyn Kosovagh
Ronney:Çhyndaaderyn Albaanagh
Ronney:Çhyndaaderyn Yugoslaavagh
Ronney:Screeudeyryn firryn Kosovagh
Ronney:Screeudeyryn firryn Yugoslaavagh
Ronney:Screeudeyryn firryn Albaanagh
Ronney:Kynneygrafeeyn Kosovagh
Ronney:Kynneygrafeeyn Yugoslaavagh
Ronney:Kynneygrafeeyn Albaanagh
Ronney:Oaylleeyn firryn Kosovagh
Ronney:Oaylleeyn firryn Yugoslaavagh
Ronney:Oaylleeyn firryn Albaanagh
Ronney:Feeleeyn firryn Kosovagh
Ronney:Feeleeyn firryn Yugoslaavagh
Ronney:Feeleeyn firryn Albaanagh
Ronney:Albaan-oaylleeyn
Ronney:Deiney ass Peja
Ronney:Yugoslaavee jeh sluight Albaanagh
Ronney:Olteynyn Phartee Deynlagh Creestee Kosovo